CELEX: C2005/229/70
Language: lv
Date: 2005-09-17 00:00:00
Title: lieta T-283/05: Prasība pret Eiropas Kopienu Komisiju, ko Daniele Baraldi un citi iesniedza 2005. gada 13. jūlijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/33
            
         Prasība pret Eiropas Kopienu Komisiju, ko Daniele Baraldi un citi iesniedza 2005. gada 13. jūlijā
   (lieta T-283/05)
   (2005/C 229/70)
   tiesvedības valoda — franču
   Eiropas Kopienu Pirmās instances tiesā 2005. gada 13. jūlijā izskatīšanai ir iesniegta prasība pret Eiropas Kopienu Komisiju, ko cēla Daniela Baraldi [Daniele Baraldi], ar dzīvesvietu Alkmārā [Alkmaar] (Nīderlande), Jakobus de Bruijns [Jacobus De Bruijn], ar dzīvesvietu Isprā [Ispra] (Itālija) un Kristels Šilegers-Musets [Christel Schilleger-Musset], ar dzīvesvietu Brebijā [Brebbia] (Itālija), kurus pārstāv Žoržs Vandersandens [Georges Vandersanden] un Lora Levī [Laure Levi], avocats.
   Prasītāju prasījumi Pirmās instances tiesai ir šādi:
   
               —
            
            
               atcelt klasifikāciju pakāpē, kas prasītājiem ir piešķirta lēmumos par viņu iecelšanu amatā, ciktāl šī klasifikācija balstās uz jauno Civildienesta noteikumu XIII pielikuma 12. panta 3. punktu;
            
         
               —
            
            
               attiecīgi, no lēmuma par prasītāju pieņemšanu darbā brīža, atbilstoši noteikt viņu karjeru (ieskaitot viņu darba pieredzes vērtējumu tādējādi koriģētās pakāpes ietvaros, viņu tiesības uz karjeras attīstību un uz pensiju, tās nosakot, jo īpaši, atbilstoši Civildienesta noteikumu XIII pielikuma 21. pantam), balstoties uz pakāpi, kas prasītājiem būtu piešķirama, pamatojoties uz paziņojumu par konkursu, saskaņā ar ko tie tika ievietoti nodarbinātības rezerves sarakstā — vai nu pakāpi, kas ir norādīta šajos paziņojumos par konkursu, vai nu atbilstoši tās ekvivalentam jauno Civildienesta noteikumu klasifikācijā (ar atbilstošu pakāpi saskaņā ar noteikumiem, kas bija piemērojami pirms 2004. gada 1. maija);
            
         
               —
            
            
               piešķirt prasītājiem nokavējuma procentus atbilstoši Eiropas centrālās bankas noteiktajai likmei, kas tiek piemērota visām summām, kuras atbilst starpībai starp summām, ko prasītāji saņem saskaņā ar to klasifikāciju lēmumā par pieņemšanu darbā, un summām, uz ko tiem būtu bijušas tiesības, līdz lēmuma pieņemšanas dienai, ar ko prasītājiem piešķir pienācīgu pakāpi;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāju norādītie pamati un galvenie argumenti ir identiski tiem, kas ir norādīti lietā T-58/05 Centeno Mediavilla u. c./Komisija (1).
   
      (1)  OV C 93, 16.04.2005, 38. lpp.